.cat

Το .cat (Καταλανική προφορά: [[[Βοήθεια:Οδηγός προφοράς IPA|[ˈpuŋ ˈkat]]]]) είναι χορηγούμενος τομέας κορυφαίου επιπέδου που προορίζεται να χρησιμοποιηθεί για να τονίσει την καταλανική γλώσσα και πολιτισμό. Η πολιτική του τομέα έχει αναπτυχθεί από την ICANN και το Fundació puntCAT. Εγκρίθηκε το Σεπτέμβριο του 2005.

 Πριν το ξεκίνημα του .cat, και δεδομένης της απροθυμίας καταλανών, καταλανικών ιδρυμάτων και επιχειρήσεων να χρησιμοποιήσουν τους τομείς .es, .ad, .fr και .it (ανάλογα με το κράτος αντίστοιχα, προέκυψαν εναλλακτικές. (Σημείωση: Ο τομέας .ad είναι κάπως μια εξαίρεση, επειδή τα καταλανικά είναι η κύρια επίσημη γλώσσα που χρησιμοποιείται από την κυβέρνηση της Ανδόρας.) Ένα τέτοιο παράδειγμα είναι η ιστοσελίδα της πόλης της Ζιρόνα στην Καταλονία, η οποία προτίμησε να χρησιμοποιήσει τον τομέα .gi ("https://web.archive.org/web/20040317163605/http://www2.ajuntament.gi/", όπου η λέξη "ajuntament" σημαίνει "δημοτικό συμβούλιο" και "δημαρχείο"), αν και το .gi είναι ο κωδικός χώρας του Γιβραλτάρ, αντί για το αντίστοιχο .es ως τοπική διοικητική αρχή της Ισπανίας.Ώστε να βρεθεί λύση στο θέμα, τον Σεπτέμβριο του 2005 εγκρίθηκε ο τομέας .cat, σχεδιασμένος για την ικανοποίηση των επιθυμιών και αναγκών της καταλανικής γλωσσικής και πολιτιστικής κοινότητας στο Διαδίκτυο. Αυτή η κοινότητα αποτελείται από εκείνους που χρησιμοποιούν τα καταλανικά για τις επικοινωνίες στο διαδίκτυο και/ή προωθούν τις διάφορες πτυχές της καταλανικής κουλτούρας στο διαδίκτυο και το προτιμούν περισσότερο από κάθε άλλο τομέα. Η αρχική περίοδος εγγραφής διήρκεσε από τις 13 Φεβρουαρίου 2006 έως τις 21 Απριλίου 2006. Η εγγραφή έγινε ανοικτή για τον καθένα στις 23 Απριλίου 2006.Τον Σεπτέμβριο του 2017, Ισπανικό δικαστήριο διέταξε ότι οι τομείς .cat που χρησιμοποιούνται για το προβλεπόμενο καταλανικό δημοψήφισμα ανεξαρτησίας πρέπει να αφαιρεθούν. Στις 20 Σεπτεμβρίου η ισπανική αστυνομία έκανε έφοδο στα γραφεία του puntCAT και συνέλαβε τον Πεπ Μασολίβερ για ανταρσία. Μετά από αυτό το puntCAT κυκλοφόρησε πολλά tweets και δημοσίευσε ανακοινώσεις τύπου στην ιστοσελίδα τους καταδικάζοντας αυτή την ενέργεια, χαρακτηρίζοντάς την ως "επαίσχυντη και ταπεινωτική, μη αρμόζουσα σε μια πολιτισμένη χώρα [και] εξαιρετικά δυσανάλογη". Στις 31 Οκτωβρίου 2017 μερικές ιστοσελίδες της καταλανικής κυβέρνησης όπως οι president.cat, govern.cat και catalangovernment.eu κατεβάστηκαν λόγω της τρέχουσας πολιτικής κρίσης στην Καταλονία και λόγω της κατάληψης της εξουσίας από την Κυβέρνηση της Ισπανίας. Ο τομέας .cat δεν είναι εδαφικός αλλά ισχύει για όλη τη καταλανόφωνη κοινότητα. Έτσι μια ιστοσελίδα δεν χρειάζεται να εδρεύει στη Καταλονία. Για να χορηγηθεί ένας τομέας .cat, πρέπει να ανήκει στην καταλανική γλωσσική και πολιτιστική κοινότητα στο Διαδίκτυο. Ένα πρόσωπο, οργανισμός ή επιχείρηση θεωρείται ότι ανήκει εάν πληρεί τις ακόλουθες προϋποθέσεις: έχουν δημοσιεύσει ήδη περιεχόμενο στα καταλανικά στο διαδίκτυο. να έχουν πρόσβαση σε ένα ειδικό κωδικό (μερικές φορές ονομάζεται ENS), που εκδίδεται κατά τη διάρκεια ειδικών προσφορών ή συμφωνιών με ορισμένα όργανα. αναπτύσσουν δραστηριότητες (σε οποιαδήποτε γλώσσα) για να προωθήσουν τον καταλανικό πολιτισμό και γλώσσα. εγκρίνεται από 3 άτομα ή 1 ίδρυμα που ήδη χρησιμοποιείτε όνομα τομέα .cat.Παρά τους περιορισμούς, ο τομέας έχει αξιοποιηθεί για λογοπαίγνιο τομέων σχετιζόμενων με γάτες, όπως το nyan.cat. Τον Σεπτέμβριο του 2017, μετά την αποδυνάμωση των φίλτρων του τομέα ισπανική αστυνομία, η αμερικανική νεοναζιστική ιστοσελίδα The Daily Stormer φιλοξενήθηκε για λίγο σε τομέα .cat. Μετά την επιτυχία του τομέα, δημιουργήθηκαν και άλλοι τομείς σχετιζόμενοι με τη γλώσσα και πολιτισμό διάφορων περιοχών, όπως οι .eus και .gal για την Βασκική γλώσσα και πολιτισμό (Εουσκάντι) και τη Γαλικιανή γλώσσα και πολιτισμό (Γαλικία). Υπάρχει και ο τομέας .bzh αφιερωμένος στη Βρετονική γλώσσα και πολιτισμό στη Βρετάνη. (Καταλανικά) Information and register process Peter Gerrand, 2006: 'Cultural diversity in cyberspace: The Catalan campaign to win the new .cat top level domain' (Issue 11:1) «The European Cultural and Linguistic Domains Network» (στα Αγγλικά). Αρχειοθετήθηκε από το πρωτότυπο στις 25 Δεκεμβρίου 2016.